Diari Oficial de la Generalitat Valenciana


Sumari del DOGV 5969, del 06-03-2009 (2009/2662)

ORDRE de 16 de febrer de 2009, de la Conselleria de Governació, per la qual es convoca el concurs per a la concessió dels premis escolars sobre desenrotllament estatutari i consolidació de l'autogovern: Estatut i Autogovern 2009.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5969

Data del DOGV
:   06-03-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/2662


Data del document
:   16-02-2009

Organisme emissor
:   Conselleria de Governació

Tipus de document
:   Ordre

Descriptors 

:   * alumne
    * premi cultural
    * distinció honorífica
    * autonomia

ORDRE de 16 de febrer de 2009, de la Conselleria de Governació, per la qual es convoca el concurs per a la concessió dels premis escolars sobre desenrotllament estatutari i consolidació de l'autogovern: Estatut i Autogovern 2009. [2009/2662]
L'article 14 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria de Governació les competències en matèria de desenrotllament de l'Estatut d'Autonomia de la Comunitat Valenciana.
El Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 31.2, i l'article 12 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, atribueixen a la Direcció General de Coordinació del Desenrotllament Estatutari i Promoció de l'Autogovern, entre altres, les funcions en matèria d'impuls del desenrotllament de l'Estatut d'Autonomia de la Comunitat Valenciana, les relatives a la direcció i gestió de les polítiques de la Generalitat destinades al desenrotllament de l'autogovern, a la recuperació del dret foral civil valencià i a la promoció, impuls i investigació de les tradicions i institucions tradicionals del poble valencià, consultes populars i electorals, en el marc de la Llei Orgànica de Règim Electoral General i la Llei Electoral Valenciana.
Entre les actuacions a realitzar per la Direcció General de Coordinació del Desenrotllament Estatutari i Promoció de l'Autogovern per al compliment de les seues funcions, s'incardinen aquelles que tenen com a finalitat donar a conèixer a la comunitat escolar l'Estatut d'Autonomia, promocionar i difondre entre els xiquets i adolescents el propi Estatut, l'autogovern, la rellevància del 9 d'octubre, la figura del rei En Jaume, els Furs, el Dret Foral i tot allò que defineix el poble valencià, les seues senyes d'identitat, els seus valors, cultura, història i institucions pròpies de la Comunitat Valenciana, perquè ells constitueixen el futur de la societat valenciana. I, per això, la Conselleria de Governació convoca els premis escolars Estatut i Autogovern 2009.
En conseqüència, d'acord amb el que disposa la Llei 38/2003, de 17 de desembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la llei esmentada, l'article 28 de la Llei de la Generalitat Valenciana 5/1983, de 30 de desembre, del Consell, l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, el Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en virtut de les facultats que em confereix el Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació,
ORDENE
Primer
1. Convocar, en règim de concurrència competitiva, els premis escolars Estatut i Autogovern 2009, amb la finalitat de donar a conèixer a la comunitat escolar l'Estatut d'Autonomia, així com promocionar i difondre entre els xiquets i adolescents el propi Estatut, l'autogovern, la rellevància del 9 d'octubre, la figura del rei En Jaume, els Furs, el Dret Foral i tot allò que defineix el poble valencià, les seues senyes d'identitat, els seus valors, cultura, història i institucions pròpies de la Comunitat Valenciana.
2. L'import màxim dirigit a finançar els premis del concurs convocat ascendeix a 9.000 € (nou mil euros), a càrrec de la línia de subvenció T7256000 inclosa en el programa 111.80, destinat al desenrotllament estatutari i la promoció de l'autogovern.
Segon
Aprovar les bases per les quals es regula la present convocatòria, incloses com a annex I d'aquesta ordre, així com els models de sol·licitud que figuren com annexos II, III i IV, i el model d'autorització que figura com annex V.
Tercer
Els premis a concedir en virtut de la present convocatòria no precisen notificació a la Comissió Europea, per no reunir els requisits recollits en l'article 87 del Tractat Constitutiu de la Comunitat Europea, ja que els premis esmentats van dirigits, d'una banda, a alumnes de tercer cicle d'ensenyament primari i de primer cicle d'ensenyament secundari, i, d'altra banda, als centres escolars de la Comunitat Valenciana, amb la finalitat d'estimular la programació d'activitats i la realització de treballs relacionats amb la identitat, valors, cultura, història i institucions pròpies de la Comunitat Valenciana, sense que l'atorgament dels premis esmentats implique cap avantatge econòmic, ni desenrotllament d'activitat econòmica en el mercat relacionada amb l'oferta de béns o serveis.
Per tant, amb la percepció dels esmentats premis no hi ha possibilitat de falsejament de la competència que afecte els intercanvis comercials entre Estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposa la Llei d'Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
Es delega en la Direcció General de Coordinació del Desenrotllament Estatutari i Promoció de l'Autogovern la facultat de resoldre aquests premis i se l'autoritza perquè dicte les resolucions i instruccions necessàries per al desplegament i l'execució d'aquesta ordre.
En els casos en què escaiga, de conformitat amb el que preveuen les bases d'aquesta convocatòria i en la normativa vigent que siga aplicable, es delega també en la Direcció General de Coordinació del Desenrotllament Estatutari i Promoció de l'Autogovern la resolució dels expedients de reintegrament de premis que es tramiten.
Tercera
La present ordre entrarà en vigor l'endemà de la publicació en el Diari Oficial de la Comunitat Valenciana.
Quarta
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, aquesta ordre, que posa fi a la via administrativa, podrà ser recorreguda potestativament en reposició, o bé cabrà plantejar directament un recurs contenciós administratiu, en els terminis i davant els òrgans que s'indiquen a continuació:
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
València, 16 de febrer de 2009
El conseller de Governació,
SERAFÍN CASTELLANO GÓMEZ
ANNEX I
BASES DE LA CONVOCATÒRIA DEL CONCURS PER A LA CONCESSIÓ DELS PREMIS ESCOLARS SOBRE DESENROTLLAMENT ESTATUTARI I CONSOLIDACIÓ DE L'AUTOGOVERN: ESTATUT I AUTOGOVERN 2009.
Primera. Objecte de les bases
Constitueix l'objecte d'aquestes bases la regulació del concurs per a concedir els premis escolars Estatut i Autogovern 2009, la finalitat dels quals és incentivar i recompensar la realització de treballs escolars i d'activitats dels centres educatius de la Comunitat Valenciana relacionades amb l'Estatut d'Autonomia, l'autogovern, la rellevància del 9 d'octubre, la figura del rei En Jaume, els Furs, el Dret Foral i tot allò que defineix el poble valencià, les seues senyes d'identitat, els seus valors, cultura, història i institucions pròpies de la Comunitat Valenciana.
Segona. Seccions i modalitats de participació
Els premis escolars Estatut i Autogovern 2009 es convoquen d'acord amb les següents seccions i modalitats de participació:
1. Secció Escolars. Podran concórrer els alumnes i alumnes que complisquen els requisits previstos en la Base Tercera d'aquesta convocatòria. Aquesta secció es divideix en dues modalitats:
a) Modalitat Arts Plàstiques. Es valoraran aquells treballs la forma d'expressió dels quals siga la pintura, l'escultura, el dibuix, el còmic, el collage, el pòster o qualsevol altra forma d'expressió plàstica.
b) Modalitat Composició Literària. Es valoraran aquells treballs la forma d'expressió dels quals siga la narrativa -incloent la redacció, el conte i el relat curt-, la lírica, el teatre, l'assaig, el treball d'investigació i el treball periodístic -incloent reportatges, articles d'opinió i entrevistes.
2. Secció Centres. Podran concórrer els centres escolars que reunisquen els requisits previstos en la Base Tercera d'aquesta convocatòria. En aquesta secció es valoraran les activitats docents, didàctiques, culturals, esportives o lúdiques que s'hagen desenrotllat entre l'1 de gener i el 15 d'octubre de 2009, sempre que en qualsevol dels casos indicats es tracte d'activitats relacionades amb la finalitat d'aquesta convocatòria i amb l'objecte dels premis convocats.
Tercera. Requisits de participació
1. Per a concórrer als premis corresponents a la Secció Escolars serà necessari complir els requisits següents:
a) Modalitat Arts Plàstiques. Podran participar els alumnes i alumnes que, durant el curs acadèmic 2008/2009, es troben matriculats en el tercer cicle d'educació primària en qualsevol dels centres d'ensenyament públic, concertat o privat ubicats al territori de la Comunitat Valenciana.
b) Modalitat Composició Literària. Podran participar els alumnes i alumnes que, durant el curs acadèmic 2008/2009, es troben matriculats en el primer cicle d'educació secundària en qualsevol dels centres d'ensenyament públic, concertat o privat ubicats al territori de la Comunitat Valenciana.
c) Podrà presentar-se fins a un màxim de tres treballs per modalitat i centre escolar, corresponent a cada centre la decisió de seleccionar quins i quants són els treballs que desitja presentar a cada modalitat.
2. Podran concórrer als premis corresponents a la Secció Centres tots els centres escolars d'ensenyament públic, concertat o privat ubicats al territori de la Comunitat Valenciana que desenrotllen, entre l'1 de gener i el 15 d'octubre de 2009, activitats docents, didàctiques, culturals, esportives o lúdiques, sempre que en qualsevol dels casos indicats es tracte d'activitats relacionades amb la finalitat d'aquesta convocatòria i amb l'objecte dels premis convocats.
Quarta. Tipus i quantia dels premis
1. Sense perjudici del que preveu l'apartat quart de la Base Novena d'aquesta convocatòria, dins de la Secció Escolars es concediran els premis següents:
a) Modalitat Arts Plàstiques. Es concedirà un premi per província, consistent en una consola de videojocs d'última generació.
b) Modalitat Composició Literària. Es concedirà un premi per província, consistent en un ordinador portàtil d'última generació.
2. En la Secció Centres es concedirà un únic premi de 1.500 € (mil cinc-cents euros) a un centre escolar de la Comunitat Valenciana per a la compra de material informàtic o escolar.
3. Tots els finalistes d'ambdues seccions que figuren en la proposta motivada de resolució que formule el Jurat rebran un diploma acreditatiu de la seua participació en el concurs.
4. L'import global de tots els premis a atorgar no podrà excedir 9.000 € (nou mil euros).
Cinquena. Formalització de sol·licituds i termini de presentació
1. Per a participar en qualsevol de les seccions i modalitats previstes en la base segona d'aquesta convocatòria, les sol·licituds, degudament formalitzades en els models que figuren com annexos II, III i IV a la present ordre, subscrites pel director del centre escolar, i acompanyades de la documentació ressenyada en la Base Sisena d'aquesta convocatòria, es dirigiran a la Conselleria de Governació, Direcció General de Coordinació del Desenrotllament Estatutari i Promoció de l'Autogovern, sítia al carrer de l'historiador Chabás, núm. 2, DP 46012 de la ciutat de València.
2. Les sol·licituds podran presentar-se en el Registre General de la Conselleria de Governació, siti al carrer de l'historiador Chabás, núm. 2, DP 46517 de la ciutat de València, en els Registres de les direccions territorials de la Conselleria de Governació o per qualssevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 39 del Reial Decret 1.829/1999, de 31 de desembre, pel qual s'aprova el Reglament que regula la prestació dels serveis postals, en desplegament del que estableix la Llei 24/1998, de 13 de juliol, del servei postal universal i de l'alliberament dels serveis postals, en sobre obert, a fi que l'exemplar destinat a la Conselleria de Governació siga datat i segellat abans de ser certificat.
3. En el cas que un mateix centre, dins del termini establit per aquesta convocatòria, presentara més d'una sol·licitud per a concórrer a la mateixa modalitat de la Secció Escolars, s'entendrà que l'última sol·licitud presentada reemplaça les anteriors que s'hagueren presentat per a la modalitat esmentada.
En el cas que un mateix centre, dins del termini establit per aquesta convocatòria, presentara més d'una sol·licitud per a concórrer a la Secció Centres, s'entendrà que l'última sol·licitud presentada reemplaça les anteriors.
4. El termini de presentació de sol·licituds serà el següent:
a) Per a la Secció Centres, dos mesos, comptats des de l'endemà de la publicació d'aquesta convocatòria en el Diari Oficial de la Comunitat Valenciana.
b) Per a les dues modalitats de la Secció Escolars, des de l'endemà de la publicació d'aquesta convocatòria en el Diari Oficial de la Comunitat Valenciana fins al 15 de maig de 2009.
Sisena. Documentació a presentar i requisits de presentació
1. Junt amb la sol·licitud es presentarà còpia acarada del DNI del director del centre, així com la següent documentació, depenent de la secció a què es pretenga concórrer:
1.1. Secció Escolars.
1.1.1. S'aportarà, degudament formalitzada en el model que figura com a annex V d'aquesta ordre, l'autorització expressa del pare, de la mare o del tutor o tutora de cada un dels alumnes o alumnes que hagen estat seleccionats pel centre escolar perquè el seu fill o filla concórrega a aquesta convocatòria.
1.1.2. Hauran d'aportar-se tots els treballs realitzats pels alumnes o alumnes que hagen sigut seleccionats pel centre escolar, indicant en la sol·licitud el nombre de treballs que el centre presenta al concurs, desglossats per modalitats i dins dels límits previstos en la base tercera d'aquesta convocatòria.
Els treballs hauran de reunir els següents requisits mínims:
a) En tots ells, amb independència de la modalitat a què es presenten, haurà de figurar un títol o lema clarament identificat i al·lusiu al tema de la convocatòria.
b) Tots els treballs es presentaran en sobre tancat o mitjançant qualsevol altre mètode que permeta preservar la seua integritat fins que el Jurat en procedisca a la valoració, fent constar en un lloc clarament visible les dades següents:
- Nom de l'alumne o de l'alumna, edat, curs i classe en què estiga integrat.
- Nom i direcció del centre escolar.
- Nom del professor o de la professora responsable del grup a què pertany l'alumne o l'alumna.
- Curs escolar 2008/2009.
c) Modalitat Arts Plàstiques. Els originals tindran unes dimensions màximes de 50x35 cm. i es presentaran, sempre que siga possible, sobre una cartolina o qualsevol altre element que puga servir de suport.
d) Modalitat Composició Literària. Els textos, manuscrits o redactats per mitjà d'ordinador, es realitzaran a una cara i a doble espai, en foli DIN A4, amb un nombre màxim de 25 pàgines.
1.2. Secció Centres. Haurà d'aportar-se una sola memòria detallada per cada centre, en la qual s'especifiquen les activitats dutes a terme o a realitzar durant els cursos escolars 2008/2009 o 2009/2010, sempre amb la data límit del 15 d'octubre de 2009.
En la memòria hauran d'indicar-se els objectius complits o plantejats, les dates en què es van realitzar o es duran a terme les activitats, els seus responsables, els participants, les entitats col·laboradores i qualsevol altra informació que resulte d'interès per a valorar el contingut de la memòria presentada i la transcendència i repercussió de les activitats en relació amb l'objecte dels premis convocats i amb la finalitat de la pròpia convocatòria.
2. Tant els treballs per a la Secció Escolars com les memòries per a la Secció Centres podran presentar-se en qualsevol dels dos idiomes oficials de la Comunitat Valenciana.
Setena. Instrucció
1. L'òrgan encarregat de l'ordenació i instrucció del procediment serà la Direcció General de Coordinació del Desenrotllament Estatutari i Promoció de l'Autogovern, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.
2. Hom requerirà els interessats, la sol·licitud del qual no reunisca els requisits i documents exigits per les bases d'aquesta convocatòria, perquè en el termini màxim i improrrogable de deu dies, esmenen o acompanyen els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si així no ho feren, es considerarà que desisteixen de la seua petició.
3. El termini màxim per a tramitar les sol·licituds i resoldre i notificar les resolucions serà de sis mesos, a comptar de l'endemà de finalització del termini de presentació de sol·licituds. Conclòs aquest termini sense que s'haja dictat i notificat resolució expressa, els interessats podran entendre desestimades les seues sol·licituds per silenci administratiu.
4. Les sol·licituds admeses a tràmit seran avaluades per un Jurat, que elevarà proposta motivada de resolució a la Direcció General de Coordinació del Desenrotllament Estatutari i Promoció de l'Autogovern.
Vuitena. Composició del Jurat
1. L'avaluació de les sol·licituds de premis admeses a tràmit correspondrà a un Jurat compost pels membres següents:
a) President o presidenta:
- El/la cap d'Àrea de Desenrotllament Estatutari i Promoció de l'Autogovern, o persona que el/la substituïsca.
b) Vocals:
- El secretari general administratiu o la secretària general administrativa de la Conselleria de Governació, o persona que el/la substituïsca.
- El/la cap del Servei de Dret Foral i Seguiment Legislatiu, o persona que el/la substituïsca.
- El/la cap del Servei d'Avaluació, Coordinació i Divulgació, que actuarà com a secretari del Jurat, o persona que el/la substituïsca.
- El/la cap de l'Oficina de Premsa de la Conselleria de Governació, o persona que el/la substituïsca.
El Jurat podrà estar assistit de tècnics o experts en les matèries objecte dels premis, amb veu però sense dret de vot.
2. El Jurat se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Novena. Criteris de valoració i proposta motivada de resolució
1. Secció Escolars. Per a l'atorgament dels premis s'aplicaran els següents criteris de valoració:
a) Adequació del treball a fi dels premis i a la finalitat de la convocatòria: fins a un màxim de 5 punts.
b) Presentació del treball: fins a un màxim de 5 punts.
c) Originalitat del missatge: fins a un màxim de 5 punts.
d) Creativitat: fins a un màxim de 5 punts.
e) Qualitat artística o literària: fins a un màxim de 5 punts.
Sense perjudici del límit derivat del nombre màxim de premis convocats per a aquesta Secció, només podrà considerar-se que han superat el procés de selecció aquells treballs que obtinguen, com a mínim, 12 punts en el conjunt dels criteris ressenyats.
2. Secció Centres. Per a l'atorgament dels premis s'aplicaran els següents criteris de valoració:
a) Adequació de les activitats especificades en la memòria a fi dels premis i a la finalitat de la convocatòria: fins a un màxim de 5 punts.
b) Presentació de la memòria: fins a un màxim de 5 punts.
c) Diversitat de les activitats incloses en la memòria, així com el seu grau de complementarietat i interrelació: fins a un màxim de 5 punts.
d) Transcendència i repercussió de les activitats especificades en la memòria, en funció del nombre de destinataris i del seu impacte en la comunitat escolar: fins a un màxim de 5 punts.
Sense perjudici del límit derivat de la convocatòria d'un únic premi per a aquesta Secció, només podrà considerar-se que han superat el procés de selecció aquelles memòries que obtinguen, com a mínim, 10 punts en el conjunt dels criteris ressenyats.
3. Després d'avaluar totes les memòries i els treballs admesos a tràmit en cada una de les seccions, el Jurat elevarà proposta motivada de resolució a l'òrgan competent per a resoldre.
La proposta de resolució contindrà:
a) En relació amb la Secció Escolars, els alumnes o alumnes a qui podrien concedir-se els premis convocats, indicant província i modalitat de participació. A l'efecte, els candidats proposats hauran de figurar per ordre decreixent de puntuació.
b) En relació amb la Secció Centres, el centre a què podria concedir-se el premi convocat, indicant el curs o els cursos escolars a què corresponen les activitats incloses en la memòria presentada. La proposta de resolució haurà de contenir, a més, una relació, per ordre decreixent de puntuació, dels altres centres les sol·licituds de la qual hagen estat admeses a tràmit.
4. Es faculta al Jurat per a resoldre tots els dubtes que sorgisquen en la interpretació de les bases, així com per a proposar, si és el cas, que algun premi quede vacant o es declare desert.
En el cas que algun premi de la Secció Escolars quede vacant o es declare desert, el Jurat podrà proposar la concessió del mateix premi, en la mateixa modalitat, en una altra província, si estima que hi ha treballs mereixedors de la seua concessió, sense excedir en cap cas el màxim de premis convocats en el total de la Comunitat Valenciana.
Deu. Resolució de la convocatòria
1. Vista la proposta motivada de resolució formulada pel Jurat, la Direcció General de Coordinació del Desenrotllament Estatutari i Promoció de l'Autogovern dictarà les resolucions que hi escaiguen.
2. La Direcció General de Coordinació del Desenrotllament Estatutari i Promoció de l'Autogovern, a proposta del Jurat, podrà declarar deserta, totalment o parcial, la concessió dels premis convocats quan cap dels candidats no abaste les puntuacions mínimes exigides per a cada Secció en els apartats primer i segon de la Base Novena, o quan, en el cas de la Secció Escolars, només abasten les puntuacions esmentades un nombre de candidats inferior al total de premis convocats, sense perjudici del que preveu el segon paràgraf de l'apartat quart de la pròpia base novena.
3. Les resolucions es notificaran als interessats d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Les resolucions que es dicten esgoten la via administrativa i contra elles podrà interposar-se, potestativament, recurs de reposició davant l'òrgan que les va dictar, en el termini d'un mes a comptar de l'endemà de la notificació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la resolució corresponent.
5. Els premis concedits es publicaran en el Diari Oficial de la Comunitat Valenciana, amb expressió de la convocatòria, el programa i crèdit pressupostari a què s'imputen, els beneficiaris i el tipus de premi concedit a cada un d'ells, sense perjudici d'adoptar totes les mesures necessàries per a garantir el compliment de la normativa vigent sobre protecció de dades de caràcter personal, en particular pel que fa a la protecció dels menors d'edat que puguen concórrer a aquesta convocatòria.
Onze. Publicació i retirada dels treballs presentats a la Secció Escolars
1. La Direcció General de Coordinació del Desenrotllament Estatutari i Promoció de l'Autogovern es reserva el dret de publicar, difondre i reproduir, totalment o parcial, el contingut dels treballs premiats en les diferents modalitats de la Secció Escolars.
2. Els treballs presentats a la Secció Escolars que no resulten premiats podran ser retirats en el termini de tres mesos, a comptar de la publicació de la resolució de la convocatòria.
3. Els treballs presentats a la Secció Escolars que no es retiren en el termini establit en l'apartat anterior d'aquesta Base quedaran en poder de la Direcció General de Coordinació del Desenrotllament Estatutari i Promoció de l'Autogovern, que podrà destruir-los, difondre'ls o reproduir-los totalment o parcial.
Dotze. Obligacions dels premiats
1. Són obligacions de tots els premiats:
a) Acceptar en la seua integritat les bases d'aquesta convocatòria.
b) Assumir les actuacions de control financer que corresponguen a la Intervenció General de la Generalitat en relació amb els premis concedits.
2. En el cas de la Secció Escolars, els representants legals dels premiats hauran d'aportar:
a) Declaració escrita en la qual expressament manifesten que cedeixen els treballs premiats a la Direcció General de Coordinació del Desenrotllament Estatutari i Promoció de l'Autogovern, i que autoritzen aquesta, per temps il·limitat i en qualsevol àmbit territorial, a exercir els drets de reproducció, distribució, comunicació pública i modificació dels treballs esmentats.
b) La documentació que en el seu moment els puga ser requerida per la Direcció General de Coordinació del Desenrotllament Estatutari i Promoció de l'Autogovern, per a poder fer entrega dels objectes constitutius dels premis als candidats que els hagen obtinguts.
3. En el cas de la Secció Centres, des de la direcció del centre escolar que resulte premiat s'haurà d'aportar, en el termini màxim de tres dies a comptar de la notificació de la resolució d'adjudicació:
a) La documentació acreditativa d'haver dut a terme, entre l'1 de gener i el 15 d'octubre de 2009, les activitats descrites en la memòria que es va adjuntar amb la sol·licitud.
b) La documentació economicoadministrativa necessària per a procedir al pagament del guardó concedit, de conformitat amb les indicacions que es faciliten des de la Direcció General de Coordinació del Desenrotllament Estatutari i Promoció de l'Autogovern.
Tretze. Adquisició i entrega dels premis
1. Es faculta la Direcció General de Coordinació del Desenrotllament Estatutari i Promoció de l'Autogovern per a procedir a l'adquisició dels objectes que constitueixen els premis corresponents a les diverses modalitats de la Secció Escolars, dins dels límits pressupostaris ressenyats en l'apartat primer d'aquesta ordre i en l'apartat quart de la Base Quarta d'aquesta convocatòria.
2. L'entrega dels premis corresponents a les dues seccions previstes en aquesta convocatòria s'efectuarà abans de concloure l'any 2009, una vegada dictada la pertinent resolució d'adjudicació des de la Direcció General de Coordinació del Desenrotllament Estatutari i Promoció de l'Autogovern.